EkBass/fiwiki-20250220-pages-articles huggingface dataset:
Antiokia (Pisidia)

Antiokia eli Antiokheia (, , Antiochia Caesareia tai Antiochia Caesaria) oli antiikin aikainen, hellenistinen kaupunki Pisidiassa. Se sijaitsi nykyisessä Turkissa noin kilometrin päässä nykyisestä Yalvaçin kaupungista Ispartan maakunnassa. Kaupunki sijaitsi kukkulalla, jonka korkein kohta on . Kaupunki tunnetaan ennen kaikkea siitä, että apostoli Paavali kävi siellä ensimmäisellä lähetysmatkallaan. Sitä ei tule sekoittaa Antiokian kaupunkiin Syyriassa samoin nykyisen Turkin alueella, eikä muihin lukuisiin Antiokia/Antiokheia- nimisiin kaupunkeihin. == Lähteet == Luokka:Arkeologiset kohteet Turkissa Luokka:Galatian provinssin kaupungit Luokka:Hellenistiset kaupungit Turkissa Luokka:Ispartan maakunta Luokka:Pisidian kaupungit
Chilen sosialistinen puolue

Chilen sosialistinen puolue () on poliittinen puolue Chilessä ja on mukana Chilen nykyisessä Demokraattisten puolueiden koalition () hallituksessa. Sosialistisen puolueen ehdokas Chilen presidentti Ricardo Lagos Escobar voitti maan presidentinvaalit vuonna 1999. Ensimmäisellä kierroksella hän sai äänistä 48 % ja toisella kierroksella 51,3 % äänistä. 16. joulukuuta 2001 pidetyissä vaaleissa, Demokraattisten puolueiden koalition jäsenenä, sosialistinen puolue sai 10 paikkaa 117:stä kansalliskongressin eli alahuoneen paikasta ja 5 paikkaa senaatin eli ylähuoneen 38:sta paikasta. Vuoden 2005 vaaleissa puolue sai 15 paikkaa kongressiin ja 8 paikkaa senaattiin. Sosialisti Michelle Bachelet voitti presidentinvaalit 2005 ja näin ollen hänestä tuli Chilen ensimmäinen naispuolinen presidentti. == Historia == Puolue perustettiin huhtikuussa 19. huhtikuuta 1933. Chilen sotilasvallankaappauksessa syrjäytetty Chilen entinen presidentti Salvador Allende oli yksi puolueen perustajista. Salvador Allende on myös tavallaan puolueen oma marttyyri hänen tehtyään itsemurhan armeijan presidentinpalatsin piirityksen yhteydessä. Allende oli myös ainut sosialistijohtaja Chilessä, joka sai taas yhdistettyä anarkistit, kommunistit, vallankumoukselliset marxilaiset, maltilliset sosialistit ja sosiaalidemokraatit Unidad Popular -kansanrintaman alle. Vuoden 1973 sotilasvallankaappauksen jälkeen puolue kiellettiin yhdessä muiden kansanrintamahallituksen vasemmistopuolueiden kanssa. Puolue hajosi useiksi eri maanalaisiksi ryhmiksi, jotka yhdistyivät vasta 27. joulukuuta 1989 sotilashallinnon ja Augusto Pinochetin vallan loputtua. Puolue luopui sotilasvallankaappauksen jälkeen vallankumouksellisesta marxismista. Puolueen jäsenet ja johtajat vangittiin ja/tai teloitettiin sotilasvallankaappauksen jälkeen. Puolueen johtajista sotilasvallankaappauksen jälkeen katosivat mm. Victor Olea Alegria vuonna 1974 ja Carlos Lorca vuonna 1975. ==Aiheesta muualla== Luokka:Chilen puolueet Luokka:Sosiaalidemokraattiset puolueet
Kokkolan Jymy

Kokkolan Jymy ry on vuonna 1919 perustettu kokkolalainen urheiluseura. Seuran lajivalikoima on alusta lähtien ollut monipuolinen, ja se on vaihdellut harrastajamäärien mukaan. Nykyisiin lajeihin kuuluvat voimistelu, tanssi, salibandy, voimanosto, nyrkkeily ja kuntonyrkkeily sekä uusimpina kendo ja jōdō. SB Jymy on vuonna 2011 perustettu salibandyjoukkue, joka pelaa kaudella 2019–2020 SSBL:n pohjanmaan alueen 5. divarissa. Kokkolan Jymy pelasi myös jääkiekon SM-sarjassa vuosina 1956–1958 ja tätä ennen ainakin yhden kauden ajan toisella sarjatasolla, jota tuolloin kutsuttiin nimellä Suomensarja. Kokkolan Jymyllä oli 1950- ja 1960-lukujen vaihteessa kolme arvokisanyrkkeilijää: Olli Mäki, Väinö Järvenpää ja Paavo Roininen. Myös painin olympiamitalisti Reino Kangasmäki on edustanut Jymyä. == Lajijaostot == * Voimistelu * Palloilu (salibandy) * Kuntonyrkkeily * Voimailu * Kendo == Aiheesta muualla == *Jymyn viralliset sivut *Jymyn Facebook sivu *SB Jymyn Facebook sivut Luokka:Suomalaiset jalkapalloseurat Jymy Luokka:Vuonna 1919 perustetut urheiluseurat Luokka:Suomen Työväen Urheiluliiton jäsenseurat
Alapilvi

Alapilvi on pilvi, jonka alaraja on alle 2 400 metrin korkeudessa. Alapilviä ovat kumpupilvet (Cumulus), kumpukerrospilvet (Stratocumulus), kuuropilvet eli ukkospilvet (Cumulonimbus) ja sumupilvet (Stratus). Alapilvet ovat lähes aina ainakin alaosaltaan melko tummia. Poikkeuksena ovat pienet kauniin ilman kumpupilvet. Myös paksut aidot sadepilvet ja kuuropilvet ovat alapilvimäisiä, vaikka ulottuvatkin korkeammalle. Kumpupilvet ovat yleensä 500–1000 metrin korkeudessa. Kaikkein alimpana on sumupilvi, jonka alaraja voi olla muutaman kymmenen metrin korkeudessa. ==Esimerkkejä== Cumulus clouds in fair weather.jpeg|Cumulus Some clouds in blue sky.jpg|Stratocumulus Big Cumulonimbus.JPG|Cumulonimbus St1.jpg|Stratus Ns1.jpg|Nimbostratus == Katso myös == *Yläpilvi *Keskipilvi *Paksu pilvi *
J. H. Erkon palkinto

J. H. Erkon palkinto oli kirjallisuuspalkinto, joka myönnettiin vuosina 1964–1994 parhaasta esikoisteoksesta. Palkinnon jatkaja on Helsingin Sanomien kirjallisuuspalkinto. ==Voittajat== Vuosi Henkilö(t) Teos 1964 Kari Aronpuro Matti Paavilainen Peltiset enkelit Sukukartta 1965 Matti Rossi Pekka Suhonen Näytelmän henkilöt Kootut runot 1966 Eira Stenberg Reijo Lehtinen Kapina huoneessa Sinun nimes kirjoihin 1967 Veikko Polameri 365 1968 Tytti Parras Jojo 1969 Daniel Katz Esko Raento Kun isoisä Suomeen hiihti Kokkonen 1970 Hans Selo Diiva 1971 Matti Summanen Antti Tuuri Haukka Lentää Asioiden suhteet ja Lauantaina illalla 1972 Merja Huttunen Kaiho Nieminen Jukka Pakkanen Hello love Lovistoori Koko maailman meno 1973 Heikki Turunen Simpauttaja 1974 Risto Antikainen Raine Mäkinen Hiljainen kylätie Kuuma syksy 1975 Pirkko Saisio Elämänmeno 1976 Eeva Heilala Asko Laurila Hyvä on maa Aurinko ja omenapuu 1977 Matti Pulkkinen Ja pesäpuu itki 1978 Hannu Helin Olli Jalonen Tärisen maailman kyljessä Unien tausta 1979 Ari Ahola Rajan miehet 1980 Hannu Kankaanpää Kari Levola Kirsti Simonsuuri Sukupolvi Avovedet Murattikaide 1981 Anja Kauranen Sonja O. kävi täällä 1982 Matti Tiisala Jouko Turkka Se ei ollut ovi Aiheita 1983 Joni Skiftesvik Puhalluskukkapoika ja taivaankorjaaja 1984 Anna- Leena Härkönen Häräntappoase 1985 Rosa Liksom Boris Verho Yhden yön pysäkki Varastossa aina palaa valo 1986 Juha Seppälä Torni 1987 Sakari Issakainen Paratiisissa ei soi Paganini 1988 Sylvia Juutinen Päivi Perttula Jatulintarha Suhdetta 1989 Pirkko Lindberg Byte (suom. Saalis) 1990 Marko Kari Reviiri 1991 Marjatta Schier Myrkkyliljat 1992 Jouni Inkala Tässä sen reuna 1993 Tomi Kontio Tanssisalitaivaan alla 1994 Markus Nummi Kadonnut Pariisi Lähde: ==Katso myös== * J. H. Erkon kirjoituskilpailu ==Lähteet== Luokka:Suomalaiset kirjallisuuspalkinnot
Tuukka

Tuukka on suomalainen miehen etunimi. Nimen alkuperä on mahdollisesti ruotsalaisissa nimissä Tore ja Tor, mutta toisten tutkimusten mukaan lähtömuoto on ollut Thoke, ja Thuki. Nimi on annettu vuoden 2021 loppuun mennessä 5 915 suomalaiselle. Suomalaisessa kalenterissa Tuukan nimipäivä on 24. toukokuuta. == Tunnettuja Tuukkia == * Tuukka Andberg (s. 1998), jalkapalloilija * Tuukka Anttila (s. 1980), lentopalloilija * Tuukka Etula (s. 2001), pesäpalloilija * Tuukka Forsell (s. 1975), Kouvolan apulaiskaupunginjohtaja * Tuukka Heikkinen (s. 1981), kehonrakentaja ja valmentaja * Tuukka Heinonen, HEINONE, Tunk Yayo (s. 1983) rap-artisti * Tuukka Huttunen (s. 1976), näyttelijä ja käsikirjoittaja * Tuukka Huumonen (s. 1990), jääkiekkomaalivahti * Tuukka Huuskola (s. 1998), pikajuoksija * Tuukka Invenius (s. 1997), ampumahiihtäjä * Tuukka Kangasluoma (1942–2019), kirjailija, kulttuuritoimittaja, kirjallisuuskriitikko ja kääntäjä * Tuukka Kaukoniemi (s. 1985), alppihiihtäjä * Tuukka Kiviranta (s. 1984), salibandyn pelaaja * Tuukka Kotti (s. 1981), koripalloilija * Tuukka Kulha (s. 1985), koripalloilija * Tuukka Kuru (s. 1990), poliitikko, kansallismielinen aktivisti ja Sinimustan liikkeen puheenjohtaja * Tuukka Leppänen (s. 1982), näyttelijä * Tuukka Luukas (s. 1969), kirjailija * Tuukka Mäkelä (1927–2005), urheiluampuja ja elokuva-alan toimija * Tuukka Mäkelä (s. 1982), jääkiekkoilija * Tuukka Mäntylä (s. 1981), jääkiekkoilija * Tuukka Petäjä (s. 1975), fyysikko ja kokeellisen ilmakehätieteen professori * Tuukka Pietarinen (s. 1996), runoilija * Tuukka Pikkarainen (s. 1998), futsalpelaaja * Tuukka Pulliainen (s. 1984), jääkiekkoilija * Tuukka Raitala (s. 1985), näyttelijä, laulaja ja tanssija * Tuukka Rajamäki (s. 1991), jääkiekkoilija * Tuukka Rask (s. 1987), jääkiekkomaalivahti * Tuukka Rihkola, Leijonamieli (s. 1981), rap- artisti * Tuukka Ritokoski (s. 1993), radiojuontaja * Tuukka Saarimaa (s. 1977), taloustieteilijä * Tuukka Salonen (s. 1977), jalkapalloilija ja valmentaja * Tuukka Sandström (s. 1980), lastenkirjailija, esseisti, suomentaja ja kustantaja * Tuukka Sarkkinen (s. 1999), pesäpalloilija * Tuukka Smura (s. 1995), jääkiekkomaalivahti * Tuukka Soitso (1911–1973), tanssija, elokuvanäyttelijä ja elokuvajärjestäjä * Tuukka Talvio (s. 1948), arkeologi ja numismaatikko * Tuukka Tammi (s. 1969), sosiologi ja päätoimittaja * Tuukka Taponen (s. 2006), autourheilija ja karting-sarjan maailmanmestari * Tuukka Temonen (s. 1975), muusikko, yritysjohtaja ja kunnallispoliitikko * Tuukka Tieksola (s. 2001), jääkiekkoilija * Tuukka Tiensuu (s. 1976), tv-ohjaaja, -käsikirjoittaja ja -tuottaja * Tuukka Tiihonen, näyttelijä ja teatteriopettaja * Tuukka Tomperi (s. 1971), kasvatustieteilijä, toimittaja ja kirjoittaja * Tuukka Vasama (s. 1978), näyttelijä == Kuvitteellisia Tuukkia == * Tuukka Aaltonen, tv-sarjassa Salatut elämät == Lähteet == * === Viitteet === Luokka:Etunimet
Smegma

Smegma eli esinahkatali on voimakkaalta haisevaa rasvaista seosta, joka koostuu talista ja siihen hilseilleistä ihon sarveissoluista. Smegmaa tunnetaan esiintyvän kaikilla nisäkkäillä. Ihmisillä smegmaa esiintyy miehillä esinahan alla ja naisilla vulvassa. Epämiellyttävästä hajusta pääsee eroon huolehtimalla riittävästä intiimihygieniasta. Normaalisti pesu haalealla vedellä riittää. ==Lähteet== ==Aiheesta muualla== Luokka:Elimistön eritteet Luokka:Seksuaaliterveys Luokka:Seulonnan keskeiset artikkelit
Keskipilvi

Keskipilvi on noin 2 400–6 000 metrin korkeudessa oleva pilvi. Keskipilviä ovat verhopilvi (Altostratus), hahtuvapilvi (Altocumulus) ja laaja sadepilvi (Nimbostratus). Keskipilvet saattavat olla tropiikissa korkeammalla kuin ylemmillä leveysasteilla. Keskipilvet saattavat sataa, mutta vain harvoin maahan asti, niiden sade haihtuu jo matkalla. Verhopilvi ennustaa tihetessään sateen melko pikaista alkamista lämpimään rintamaan liittyen. Korkeat kumpupilvet ulottuvat keskipilvien korkeudelle. Keskipilvet ovat tropiikissa 2 000–8 000 metrin, keskileveyksillä 2 000–7 000 metrin ja korkeilla leveyksillä napojen lähellä 2 000–4 000 metrin korkeudessa. ==Esimerkkejä== As 1.jpg|Altostratus Altocumulus1.jpg|Altocumulus Nimbostratus praecipitatio.JPG|Nimbostratus == Katso myös == *Yläpilvi *Alapilvi *
Ängeslevä (Tyrnävä)

Ängeslevä on Tyrnävän kunnassa sijaitseva kylä. Kylä sijaitsee seututien 827 varressa, paikallistien 18637 ja Ängeslevänjoen risteyskohdassa, noin kolmen kilometrin päässä Tyrnävän kirkonkylän koillispuolella. Kylä sijaitsee maisemallisesti tunnetulla Limingan–Tyrnävän peltolakeudella. Asutus on keskittynyt pääasiassa Ängeslevänjoen sekä seututien 827 varsille. Kylällä on ollut aikoinaan oma koulu, joka on sittemmin lakkautettu, ja on nykyisin yksityiskäytössä. ==Historiaa== Varhaisissa lähteissä Ängeslevän kylä on mainittu vuonna 1559, jolloin se kuului vielä Limingan suurpitäjään. 1700-luvun karttojen parusteella Ängeslevällä on sijainnut kahdeksan kantataloa, jotka ovat hävinneet tai siirretty eri paikoille. Nykyään nämä alueet ovat peltoa tai niiden reunamia. Lisäksi alueella on sijainnut useita torppia 1600-1700-luvuilla. Ängeslevässä tuotettiin myös tervaa 1600-luvulla. ==Lähteet== Luokka:Tyrnävän kylät
Yläpilvi

Yläpilvi on korkealla, yleensä 6 000–18 000 metrin korkeudessa, oleva pilvi. Yläpilviin kuuluvat untuvapilvi (Cirrus), harsopilvi (Cirrostratus) ja palleropilvi (Cirrocumulus). Yläpilvien esiintumisen yläraja on tropopaussi, alemman ilmakehän troposfäärin yläraja. Siksi yläpilviä havaitaan tropiikissa ylempänä kuin napojen lähettyvillä, missä tropopaussikin on alempana. Yläpilvet ovat tropiikissa tyypillisesti 8 000–18 000 m, keskileveysasteilla 5 000–13 000 ja korkeilla leveyksillä (napojen lähettyvillä) 3 000–8 000 metrin korkeudessa. Valaisevat yöpilvet ja helmiäispilvet esiintyvät vielä ylempänä kuin yläpilvet: stratosfäärissä ja sen yllä. ==Esimerkkejä== Cirrus over Warsaw, June 26, 2005.jpg|Cirrus Long Cirrus fibratus.jpg|Cirrus fibratus Close Cirrostratus.jpg|Cirrostratus stratiformis Cirrocumulus to Altocumulus.JPG|Cirrocumulus stratiformis == Katso myös == *Keskipilvi *Alapilvi == Lähteet == *
Ängeslevä

Ängeslevä voi tarkoittaa seuraavia asioita: ==Paikannimi== * Ängeslevä, kylä Tyrnävällä * Ängeslevä, kylä Ylivieskassa * Ängeslevänjoki, joki Pohjois- Pohjanmaalla ==Sukunimi== *Anna Ängeslevä (1871–1939), kansanedustaja *Katja Ängeslevä, Katja Esle, laulaja ja lauluntekijä *Sakari Ängeslevä (s. 1945), agronomi, virkamies, maanviljelysneuvos *Sonja Ängeslevä (s. 1974), pelitutkija ja Unity Finlandin tuotejohtaja.
Stephen Gaghan

Stephen Gaghan (s. 6. toukokuuta 1965, Louisville, Kentucky) on yhdysvaltalainen elokuvaohjaaja ja käsikirjoittaja. Hän voitti parhaan sovitetun käsikirjoituksen Oscar-palkinnon Steven Soderberghin ohjaamasta Traffic-elokuvasta vuonna 2000. Sama käsikirjoitus palkittiin myös Golden Globella. ==Filmografia== ===Käsikirjoittajana=== * Kunniavelka (2000) * Traffic (2000) * Abandon (2002) * Alamo (2004) * Havoc (2005) * Syriana (2005) ===Ohjaajana=== * Abandon (2002) * Syriana (2005) == Lähteet == Luokka:Yhdysvaltalaiset elokuvaohjaajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1965 syntyneet Luokka:Elävät henkilöt
Valaisevat yöpilvet

Valaisevat yöpilvet ovat vaaleita kuitumaisia, väriltään valkeita tai sinertäviä pilviä. Ne muistuttavat untuvapilviä, mutta esiintyvät noin 82 kilometrin korkeudessa ylemmässä ilmakehässä mesopaussi-kerroksessa. Pilvet saavat valonsa Auringosta, vaikka maanpinta on varjossa ja hämärä. ==Esiintyminen== Valaisevia yöpilviä näkyy kesällä, kun Aurinko on 4–16 astetta horisontin alapuolella. Kun Aurinko on alle 4–6 astetta horisontin alapuolella, taivas on niin vaalea, etteivät yöpilvet näy. Toisaalta kun Aurinko on yli 16 astetta horisontin alapuolella, se ei enää valaise yöpilvien korkeudelle. Yöpilvet alkavat näkyä noin tunti auringonlaskun jälkeen. Niiden näkyminen vaatii melko pilvettömän sään. Joskus himmeitä yöpilviä saattaa olla vaikea huomata. Niitä esiintyy huhtikuusta lokakuuhun, runsaimmin kesäkuun lopusta elokuun alkuun. Havaintohuiput ovat kesäkuun lopulla ja heinäkuun loppupuolella. Kesä on parasta havaintoaikaa, koska yöpilvien esiintymiskorkeus – mesopaussi – jäähtyy ja siellä oleva niukka kosteus tiivistyy. Kesällä Aurinko myös viettää pidemmän ajan sopivalla korkeudella horisontin alapuolella. Yöpilviä nähdään laajoina ja kirkkaina alueina muutamia kertoja kesässä. Ne näyttävät kuituisilta, tasaisilta kerroksilta, aalloilta tai pyörteiltä ja niissä voi olla pitkiä, teräviä, kirkkaita juovia. Juovat voivat muodostaa verkon, jos kaksi yöpilvikerrosta on eri korkeuksilla. Yöpilvet voivat olla ruskeita tai punertavia horisontin lähellä, kun ilmakehä suodattaa pilvistä heijastunutta valoa. Yöpilvistä heijastuva valo on polarisoitunutta. Vaikka valtaosa valaisevista yöpilvistä esiintyy noin 82 kilometrin korkeudessa, korkeuden vaihteluväli on 75–90 km. Valaisevia yöpilviä nähdään 45–85 leveysasteiden välissä, joskin eniten välillä 55–65°. ==Rakenne ja alkuperä== Valaisevien yöpilvien paksuus on 0,5–2 km ja ne muistuttavat rakenteeltaan untuvapilviä. Pilvialue voi kattaa jopa miljoona neliökilometriä eli kolmen Suomen pinta-alan verran. Valaisevat yöpilvet ovat hienojakoisen pölyn ympärille tiivistyneitä vesijääkiteitä, pilvien aines on peräisin ehkä meteoreista ja tulivuorenpurkauksista. On myös esitetty sukkulalaukaisujen vaikuttavan niiden esiintymiseen. Valaisevat yöpilvet ovat ilmeisesti melko tuore ilmiö, sillä ensimmäinen maininta niistä on vasta vuodelta 1885, hieman Krakataun purkauksen jälkeen. Valaisevien yöpilvien perimmäistä luonnetta ja syntytapaa ei tunneta tarkkaan sillä ne sijaitsevat ilmakehän osassa, jonka tutkiminen on hyvin hankalaa. On myös arveltu, että valaisevat yöpilvet liittyisivät jollakin tapaa ilmastonmuutokseenhttp://dx.doi.org/10.1016/S0273-1177(01)80021-1. == Katso myös == *Helmiäispilvi == Lähteet == ==Aiheesta muualla== * AIM satellite mission * BBC News Article on satellite mission * Gary Thomas's page at U. Colorado * Noctilucent Cloud Observers' Homepage Luokka: Pilvet
Soso

thumb|250px|Seututie 827 Soson kohdalla Tyrnävän suuntaan. Soso on kylä Muhoksen kunnassa. Omakotitalovaltainen maaseutukylä rajoittuu pohjoisessa Oulujokeen ja etelässä Oulu–Kontiomäki-rautatiehen. Kylä sijaitsee valtatien 22 ja seututien 827 risteyksen tuntumassa, noin neljän kilometrin päässä Muhoksen keskustaajamasta ja noin 30 kilometrin päässä Oulusta. Valtatie 22 sekä seututie 827 ovat kylän tärkeimmät liikenneväylät. Linja-autoliikennettä Muhoksen, Oulun, Tyrnävän ja Ylikiimingin suuntiin hoitaa Koskilinjat. Tyrnävän suuntaan mennessä on vaihdettava Kylmäsen Liikenteen autoon kunnanrajalla. Rautateiden henkilöliikennettä ei ole, Soson seisake lakkautettiin lopullisesti lättähattuliikenteen päättyessä 1980-luvulla. Väinö Kalevi Kilpiäinen surmasi pitkäperjantain iltana 1953 Muhoksella Soson rautatieasemalla epäonnistuneen ryöstökeikan päätteeksi neljä ihmistä vasaralla. ==Lähteet== Luokka:Muhoksen kylät
Mansaaren TT-ajot 1949

Mansaaren TT-ajot 1949 olivat historian ensimmäiset TT-sarjan MM-ajot. Kilpailussa ajettiin 500-, 350- ja 250-kuutioisisten pyörien sarjoissa. ==Tulokset: 500cc== Kuljettaja Pyörä Aika Pisteet 1\. Harold Daniell Norton 3:02.18,6 10 2\. John Lockett Norton + 1.33,8 8 3\. Ernie Lyons Velocette + 3.03,4 7 4\. Artie Bell Norton + 6.44,4 6 5\. Sid Jensen Triumph + 8.14,4 5 6\. Fred Stevens Triumph + 8.42,6 *Nopein kierros: Leslie Graham (AJS) ==Tulokset: 350cc== Kuljettaja Pyörä Aika 1\. Freddie Frith Velocette 2\. Ernie Lyons Velocette 3\. Artie Bell Norton 4\. Harold Daniell Norton 5\. Reg Amstrong AJS 6\. Bob Foster Velocette *Nopein kierros. Freddie Frith (Velocette) ==Tulokset: 250cc== Kuljettaja Pyörä Aika Pisteet 1\. Manliefe Barrington Moto Guzzi 3:23.13,2 10 2\. Tommy Wood Moto Guzzi 9 3\. Roland Pike Rudge 7 4\. Ronald Mead Norton 6 5\. Sven-Aage Sørensen Excelsior 5 6\. Ernie Thomas Moto Guzzi *Nopein kierros: Tommy Wood (Moto Guzzi) 1949 Luokka:Moottoripyöräilyn Grand Prix -kausi 1949
Ahne sukupolvi

Ahne sukupolvi: Suurten ikäluokkien perintö (Ajatus Kirjat 2006) on Osku Pajamäen kirja, joka kertoo suurten ikäluokkien ja pätkätyösukupolven eturistiriidoista. Kirjassa Pajamäki kuvaa suuria ikäluokkia ahneeksi sukupolveksi, joka pian jättää työelämän ja siirtää elatusvastuun nuoremmille samalla kun eläkeikää nostetaan. ISBN-13: 9789512069385, ISBN-10: 9512069385 == Aiheesta muualla == * Ylioppilaslehden artikkeli kirjasta * Ahne sukupolvi ei niele syytteitä, Talouselämä 24.4.2006 * Ahneet, ilkeät, seniilit, voima.fi Kimmo Jylhämö == Lähteet == Luokka:Suomalaiset politiikan tietokirjat Luokka:Vuoden 2006 kirjat
Helmiäispilvi

Helmiäispilvi eli polaaristratosfääripilvi (PSC < polar stratospheric cloud) on hohtava pilvi, jota esiintyy 15–30 kilometrin korkeudessa stratosfäärissä. Helmiäispilvet ovat väriltään pastellimaisia, joskus hiukan sinertäviä. Tavallisimmin ne ovat vaalean hohtoisia kuin helmet. Helmiäispilvet koostuvat rikkihaposta, typpihaposta ja jääkiteistä. Runsaimmin helmiäispilviä näkyy pohjoisella pallonpuoliskolla Islannissa, Skandinaviassa ja Skotlannissa tammi–helmikuussa, mutta niitä voi näkyä joskus myös maaliskuussa ja marras–joulukuussa. Niitä nähdään Suomessa talvikuukausina ja eniten Länsi- Lapissa muutaman kerran vuodessa. Etelä-Suomessa helmiäispilvet ovat varsin harvinaisia. Pilvet ovat parhaiten nähtävissä heti auringonlaskun jälkeen tai juuri ennen auringonnousua. Joskus ne ovat niin kirkkaita, että näkyvät päiväsaikaan. Helmiäispilvet syntyvät, kun alemman ilmakehän syvä matalapaine törmää vuoristoon kuten Skandeihin. Stratosfäärissä on noin 60 leveysasteen pohjoispuolella kuiva napapyörre 10–80 kilometrin korkeudessa, missä on jopa 100 m/s virtaavia tuulia ja jopa −80 °C:n talvilämpötiloja. Vuoristot kohdatessaan läntiseen ilmavirtaukseen syntyy vuoristoaaltoja. Virtaus vuoriston yli saa aikaan paineaallon, jonka takia stratosfäärissä lämpötila laskee normaalia alemmas, mikä saa siellä ennestään olevan kosteuden härmistymään jääkiteiksi, jotka muodostavat helmiäispilviä. Helmiäispilvet aiheuttavat otsonikatoa. Niissä klooriyhdisteet muuttuvat sellaisiksi, että otsonia tuhoutuu. Kuuluisan norjalaisen taiteilijan Edvard Munchin "Huuto"-taulun taustan dramaattiset pilvet ovat todennäköisesti helmiäispilviä. == Lähteet == == Aiheesta muualla == * Polar Stratospheric Clouds IACETH * * Polar Stratospheric Clouds meteoros.de Luokka:Pilvet
Banijay Finland

Banijay Finland Oy (tammikuuhun 2025 Jarowskij Finland Oy) on suomalainen tv- ohjelmien tuotantoyhtiö, joka tuottaa draamaohjelmia. Banijay Finlandin omistaa ranskalainen Banijay Entertainment. Banijay Finland on rekisteröinyt useita aputoiminimiä, joita se voi käyttää tuotannoissaan: Hullu Suomi, Jarowskij Suomi, Mediarodeo, No TV, Suomen Parhaat TV-kustannus, T&T; -Broadcasters, ja Zodiak Television Finland. Yhtiö on tuottanut mm. pitkiä draamasarjoja kuten Presidentti, Kiiltokuvia, Tappajan näköinen mies, Sydänjää, Uutishuone, Käenpesä, Rikospoliisi ei laula ja Rikospoliisi Maria Kallio. == Banijay Finlandin ohjelmia == Banijay Finlandin tuottamia ohjelmia ovat muun muassa: * Tanssii tähtien kanssa * Vain elämää * The Voice of Finland == Jarowskij Suomen ohjelmia == * Haluatko miljonääriksi? (1999–2007) * Taivas sinivalkoinen (2001) * Paholaisen tytär (2002) * Sänky (2002–2003) * Ring-a-ling * Rikospoliisi Maria Kallio (2003) * Rajametsän tarinoita (2004) * Käenpesä (2004–2007) * Veljet (2007) * Uutishuone (2009) * Maailmanparantaja (2011) * Kansan mies (2013) == Katso myös == * Broadcasters == Lähteet== == Aiheesta muualla == * Banijay Finlandin kotisivut Luokka:Suomalaiset televisiotuotantoyhtiöt
Lisa von Lübeck

Lisa von Lübeck on replika 1400-luvun Hansaliiton koggilaivasta. Kolmimastoisen koggirunkoisen ja karaveli-takiloidun aluksen kotisatama on Lyypekki Saksassa. Hansaliiton käyttämän aluksen replikan rakennustyö aloitettiin vuonna 1999 Lyypekin satamassa sosiaalisena projektina. Alus laskettiin vesille vuonna 2004, ja se teki neitsytpurjehduksensa Itämerellä seuraavana vuonna. Alus on nimetty Lisa Drägerin mukaan, joka sai idean Hansa- ajan laivan rakentamisesta. == Mitat == * paino: 200 t * pituus: 35,90 m * leveys: 9,30 m * syväys: 2,86 m * mastonhuipun korkeus vedenpinnasta: 21,15 m ==Lähteet== Luokka:Purjelaivat Luokka:Lyypekin historia
Antony Flew

Antony Flew (11. helmikuuta 1923 – 8. huhtikuuta 2010) oli brittiläinen filosofi. Antony Flew tunnetaan etenkin muotoilustaan periaatteelle, että ateismi on alkuoletus, josta tulee luopua vain riittävän hyvien perusteiden vuoksi (Flew 1966). Jos teisti eli jumalauskoinen ei pysty tarjoamaan tällaisia perusteita, ateismi pitää pintansa ainoana järkevänä lähtökohtaoletuksena. Ateismi on siis ”syytön, ellei toisin todisteta”. 2000-luvun alussa Flew ilmoitti hylänneensä ateismin. Flew hylkäsi ateismin suunnitteluargumenttien perusteella, ja hänestä tuli deisti. == Teoksia == *A New Approach to Psychical Research (1953) *New Essays in Philosophical Theology (1955) toim. yhdessä Alasdair Macintyren kanssa *Essays in Conceptual Analysis (1956) *Hume's Philosophy of Belief (1961) *Logic And Language (1961) toim. *God and Philosophy (1966) *Logic & Language (Second Series) (1966) toim. *Evolutionary Ethics (1967) *An Introduction to Western Philosophy - Ideas and Argument from Plato to Sartre (1971) *Body, Mind and Death (1973) *Crime or Disease (1973) *Thinking About Thinking (1975) * *Sociology, Equality and Education: Philosohical Essays In Defence Of A Variety Of Differences (1976) * *A Dictionary of Philosophy (1979) toim. myöh. laitos yhdessä Stephen Priestin kanssa *Philosophy, an Introduction (1979) *Libertarians versus Egalitarians (c.1980) pamfletti *The Politics of Procrustes: contradictions of enforced equality (1981) *Darwinian Evolution (1984) *The Presumption of Atheism (1984) *God: A Critical Inquiry (1986) - uusi painos teoksesta God and Philosophy (1966), uusi esipuhe *Agency and Necessity (Great Debates in Philosophy) (1987) yhdessä Godfrey Norman Agmondis Veseyn kanssa *Did Jesus Rise From the Dead? The Resurrection Debate (1987) yhdessä Gary Habermasin kanssa *Power to the Parents: Reversing Educational Decline (1987) *Prophesy or Philosophy? Historicism or History? teoksessa Marx Refuted, toim. Ronald Duncan ja Colin Wilson, Bath, (U.K.), 1987, ISBN 0-906798-71-X *Readings in the Philosophical Problems of Parapsychology (1987) toim. *God, A Critical Inquiry (1988) *Does God Exist?: A Believer and an Atheist Debate (1991) yhdessä Terry L. Miethen kanssa *A Future for Anti- Racism? (Social Affairs Unit 1992) pamphlet *Atheistic Humanism (1993) *Thinking About Social Thinking (1995) *Education for Citizenship (Studies in Education No. 10) (Institute of Economic Affairs, 2000) *Merely Mortal? (2000) * *Social Life and Moral Judgment (2003) *God and Philosophy (2005) - toinen uusintapainos teoksesta God and Philosophy (1966), uusi esipuhe *There is a God: How the World's Most Notorious Atheist Changed His Mind (2007) yhdessä Roy Abraham Varghesen kanssa. == Lähteet == == Aiheesta muualla == * Suomentajan johdanto artikkeliin Teologia ja falsifikaatio . * Antony Flew: Teologia ja falsifikaatio . * Antony Flew: Freedom for Universities . (PDF) * Victor J. Stenger: Flew's Flawed Science . Free Inquiry. Luokka:Brittiläiset filosofit Luokka:Deistiset ajattelijat Luokka:Humanistit Luokka:Uskontokriitikot Luokka:Vuonna 1923 syntyneet Luokka:Vuonna 2010 kuolleet
Kravelli

Kravelli tarkoittaa puurunkoisen laivan tai veneen rungon rakennustapaa, tasasaumaista kylkilaidoitusta. Tässä rakennustavassa kylkilaudat asetetaan siten, että ne eivät mene päällekkäin alempana tai ylempänä olevien kylkilautojen kanssa, jolloin aluksen kylki muodostaa tasaisen pinnan. Myös aluksen rungon tukikaaret ovat sekä sisä- että ulkopinnoiltaan sileitä. Tasasaumaisen kylkilaudoituksen vastakohta on limisauma. Luokka:Purjealuksen rakenne de:Kraweelbeplankung nl:Karveel#Karveelbouw
Sylver

Sylver on belgialainen house/trance-ryhmä, joka tunnetaan parhaiten vuoden 2000 hitistä "Turn The Tide". Ryhmän taustalla toimivat vokalisti Silvy de Bie (s. 4. tammikuuta 1981), sekä kosketinsoittaja-sanoittaja Wout Van Dessel (s. 19. lokakuuta 1974). Tuottajana toimiva Regi Penxten osallistuu myös sanoituksiin. Silvy aloitti musiikillisen uransa yhdeksänvuotiaana belgialaisessa televisiosarjassa De Kinderacademie (Lasten Akatemia). Myöhemmin Belgian laki, joka kielsi alle 16-vuotiaita työnteosta, keskeytti kuitenkin hänen uransa varhaisessa vaiheessa. Myöhemmin hän tuli julkisuuteen Lance-nimisen yhtyeen muodossa. Wout on tunnettu belgialainen DJ, ja Sylverin ulkopuolella hän käyttää yksinkertaisesti DJ Wout -taiteilijanimeä. Wout ja Silvy tapasivat aikoinaan diskossa, jossa Wout toimi vakio-DJ:nä. Sylver on kiertänyt Belgian lisäksi Pohjois-Amerikassa, Etelä-Afrikassa, Aasiassa, Skandinaviassa, sekä Itä-Euroopassa. == Historiaa == Vuonna 2001 Sylver julkaisi ensimmäisen albuminsa, Chances, joka sisälsi myös singlen Turn The Tide. Singlestä tuli Saksassa välittömästi listojen kahdeksanneksi myydyin, ja kahdeksan viikon jälkeen nousi sijalle 2. Single sinnitteli 10 parhaan joukossa jopa 12 viikkoa. Kuukautta myöhemmin, albumi sijoittui 16:ksi ja oli 100 eniten myydyn albumin joukossa 49 viikkoa. Toinen single Forever In Love sijoittui myös listoille. Toisesta albumista, Little Things, tuli yhtä menestyksekäs. Siitä olivat singlet Livin' My Life sekä Why Worry. 2\. marraskuuta 2004 kolmas albumi, Nighttime Calls julkaistiin. Ensimmäisestä singlestä, Love Is An Angel, tuli välittömästi Belgian 10. myydyin single julkaisunsa 20. elokuuta jälkeen. Syntetisaattorin ja rumpukoneen lisäksi Sylver käyttää kitaraa, pianoa, ja lyömäsoittimia. Uusin single on Lay All Your Love On Me, joka julkaistiin toukokuussa 2006. Se on cover-kappale ABBAn samannimisestä kappaleesta. == Julkaisut == === Albumit === * Chances (2000) * Little Things (2003) * Nighttime Calls (2004) * Crossroads (2006) * 2001–2007 – The Hit Collection (2007) === Singlet === * Turn The Tide (2000) * Skin (2001) * Forever In Love (2001) * In Your Eyes (2001) * Forgiven (2001) * The Smile Has Left Your Eyes (2002) * Livin' My Life (2003) * Why Worry (2003) * Shallow Water / Confused (2003) * Wild Horses (2003) * Love Is An Angel (2004) * Make It (2005) * Take Me Back (2005) * Lay All Your Love On Me (2006) * One Night Stand (2006) * Why (2006) * The One (2007) * One World One Dream (2008) == Aiheesta muualla == * Viralliset kotisivut Luokka:Trance- yhtyeet Luokka:Belgialaiset eurodanceartistit ja -yhtyeet
Karaveli

Karaveli, karavelli tai kraveli oli espanjalaisten 1400-luvun alussa kehittämä pienikokoinen purjealustyyppi. Karavelissa oli bysanttilaisperäiset latinalaispurjeet ohjailtavuuden lisäämiseksi sekä pohjoiseurooppalaisten rahtilaivojen tapaan tilava runko. Suuremman rungon ansiosta karavelit saattoivat viettää merellä pidempiä aikoja ja kuljettaa enemmän lastia ja elintarvikkeita. Ensimmäisen karavelit rakennettiin Zeelandin kunnassa nykyisessä Hollanissa 1400-luvun puolessa välissä. Karaveli kehittyi suuremmaksi ja tilavammaksi 1500-luvun vaihteen lähestyessä. Tunnetuimpia karaveleja olivat Kristoffer Kolumbuksen alukset Pinta ja Niña. Hänen Santa María -laivansa sen sijaan oli karakki. Karavelit rakennettiin tasasaumaisiksi. Portugalilainen karaveli oli yleensä takiloitu caravela latina -takiloinnilla, eli siinä oli kaikissa mastoissa latinalaispurje. Espanjalaiset, jotka purjehtivat avomerellä, takiloivat karavelinsa caravela redonda -takiloinnilla, jolloin kaikissa muissa mastoissa paitsi mesaanissa on raakapurje. == Lähteet == == Aiheesta muualla == Luokka:Purjealustyypit Luokka:Seulonnan keskeiset artikkelit
Julia Louis-Dreyfus

Julia Scarlett Elizabeth Louis-Dreyfus (s. 13. tammikuuta 1961 New York) on yhdysvaltalainen näyttelijä, koomikko ja tuottaja. Hänet tunnetaan muun muassa rooleistaan televisiosarjoissa Seinfeld, Edessä uusi elämä ja Rouva varapresidentti. Hänet on palkittu uransa aikana yhdellätoista Emmyllä, Golden Globella, kahdeksalla SAG-palkinnolla ja viidellä American Comedy Awards -palkinnolla. Vuonna 2010 hän sai tähden Hollywood Walk of Famelle. == Varhainen elämä == Louis-Dreyfus syntyi New Yorkissa 13. tammikuuta 1961. Hänen vanhempansa erosivat hänen ollessaan yksivuotias. Louis-Dreyfusin äiti Judith oli kirjailija ja isä Gérard oli ranskanjuutalainen miljardööriliikemies. Hänen isoisänsä oli ranskanjuutalainen, tarkemmin alsacenjuutalainen miljonääriliikemies. == Ura == Näyttelemisen hän aloitti vuonna 1982 Saturday Night Livessä. Hän jatkoi siellä kolmen vuoden ajan, kunnes hän sai muutaman pienen elokuvaroolin ja teki pieniä rooleja televisiosarjoissa. Vuodesta 1989 vuoteen 1998 Louis-Dreyfus näytteli Elaine Benesia NBC:n televisiosarjassa Seinfeld. Hän näytteli sarjassa kaikki yhdeksän tuotantokautta ja kolmea jaksoa lukuun ottamatta hän esiintyi kaikissa jaksoissa. Yksi jaksoista, jossa hän ei esiintynyt oli sarjan pilottijakso. Vasta ensimmäisen jakson jälkeen NBC:n tuottajat vaativat sarjan luojia Jerry Seinfeldiä ja Larry Davidia lisäämään sarjaan naishahmon. Roolistaan Elaine Benesinä hänet palkittiin Primetime Emmyllä, Golden Globella ja viidellä SAG-palkinnolla. Louis-Dreyfus näytteli vuosina 2006–2010 omassa televisiosarjassaan Edessä uusi elämä, josta hänet palkittiin parhaan naispääosan Primetime Emmyllä vuonna 2006. Vuodesta 2012 Louis-Dreyfus on näytellyt HBO:n televisiosarjassa Rouva varapresidentti. Roolistaan Yhdysvaltain varapresidentti Selina Meyerina Louis-Dreyfus on saanut kuusi peräkkäistä parhaan naispääosan Primetime Emmyä. Sarjan tuottajana hänet on palkittu Emmyllä kolmesti. == Yksityiselämä == Louis-Dreyfus on ollut naimisissa Brad Hallin kanssa vuodesta 1987 lähtien. Heillä on vuonna 1992 ja 1997 syntyneet pojat. Syyskuussa 2017 Louis-Dreyfus kertoi Twitterissä sairastuneensa rintasyöpään. == Palkinnot ja ehdokkuudet == == Valikoitu filmografia == ;Elokuvat * Hannah ja sisaret (1986) * Joulupuu on kärvennetty (1989) * Isäni, ystäväni (1993) * Vanhemmat vaihtoon (1994) * Isänpäivä (1997) * Harry pala palalta (1997) ;Televisio * Saturday Night Live (1982–1985) * Day by Day (1988–1989) * Seinfeld (1990–1998) * Watching Ellie (2002–2003) * Edessä uusi elämä (2006–2010) * Rouva varapresidentti (2012–2019) == Lähteet == == Aiheesta muualla == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset ääninäyttelijät Luokka:Yhdysvaltalaiset koomikot Luokka:Yhdysvaltalaiset televisiotuottajat Luokka:Seinfeld Luokka:Primetime Emmy -palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Hollywood Walk of Fame Luokka:Vuonna 1961 syntyneet Luokka:Elävät henkilöt
Michael Richards

Michael Richards (s. 24. heinäkuuta 1949 Culver City, Kalifornia, Yhdysvallat) on yhdysvaltalainen näyttelijä. Richards oli jo nuorena kiinnostunut näyttelemisestä. Hänestä tulikin näyttelijä, kunnes Vietnamin sodan aikana hänet lähetettiin Länsi-Saksaan. Länsi-Saksasta palattuaan hän jatkoi näyttelemistä. Hänen suuria esikuviaan olivat Jacques Tati ja Charlie Chaplin, jotka tunnettiin fyysisen komedian taitajina. Vuonna 1989 hän esiintyi The Today Show'ssa ja hänen esityksensä vakuutti Jerry Seinfeldin. Seinfeld kysyi, josko Richardsilla olisi kiinnostusta Seinfeld-sarjaa kohtaan. Richards oli kiinnostunut, koska hän pääsi näyttelemään juuri sellaista roolia, missä tarvitsi käyttää fyysisen komiikan taitoja. Richards sai roolin sarjasta ja näytteli siinä Jerryn omituista naapuria, Cosmo Krameria. Hän sopi rooliinsa täydellisesti ja sai jopa kolme Emmy-palkintoa, enemmän kuin kukaan muu Seinfeldin näyttelijöistä. Seinfeldin jälkeen hän tuotti ja näytteli The Michael Richards Show'ssa, mutta se ei odotuksista huolimatta menestynyt laisinkaan. Vain muutaman jakson jälkeen se lopetettiin, ja sen jälkeen Richards on esiintynyt vain harvoissa ohjelmissa ja elokuvissa. Richards on eronnut ja hänellä on avioliitostaan yksi lapsi. 17\. marraskuuta 2006 Richards herjasi stand up -esityksensä aikana mustaa häirikköä yleisössä rasistisin sanoin, mistä nousi Yhdysvalloissa suuri häly. Hän pahoitteli tapahtunutta Late Show with David Lettermanissa muutaman päivän kuluttua. Richards on kertonut pitävänsä itseään uskonnoltaan juutalaisena vaikka ei olekaan muodollisesti kääntynyt juutalaiseksi eikä ole syntyperältään juutalainen. ==Lähteet== * === Viitteet === == Aiheesta muualla == Luokka:Yhdysvaltalaiset näyttelijät Luokka:Seinfeld Luokka:Vuonna 1949 syntyneet Luokka:Elävät henkilöt
Rea Mauranen

Rea Tellervo Mauranen-Nuru (s. 25. huhtikuuta 1949 Helsinki) on suomalainen näyttelijä, joka on palkittu kahdesti Jussi-patsaalla. == Ura == Mauranen valmistui Suomen Teatteri­koulusta vuonna 1973, minkä jälkeen hän näytteli yhdeksän vuotta KOM-teatterissa ja sittemmin myös useita vuosia Helsingin kaupunginteatterissa. Vuonna 1995 Mauranen jäi free­lanceriksi. Hän on myös levyttänyt useaan otteeseen KOM-teatterin yhteydessä. Mauranen voitti Jussi- palkinnon parhaasta nais­pääosasta elo­kuvassa Tulipää vuonna 1981 sekä parhaasta nais­sivuosasta elo­kuvasta Neitoperho 1998. Hän näytteli yhtä pää­osista tasa­vallan presidentin kanslia­päällikkö Marjatta Kuusistoa vuonna 2017 alkaneessa Ylen draama­sarjassa Presidentti. == Valikoitu filmografia == * Tulipää (1980) * Neitoperho (1997) * Presidentti (2017) == Yksityiselämä == Mauranen on naimisissa Pekka Nurun kanssa. Perheeseen kuuluvat Nurun kolme aikuista lasta ja neljä lastenlasta. == Lähteet == == Aiheesta muualla == Luokka:Suomalaiset näyttelijät Luokka:Jussi-palkinnon saajat Luokka:Vuonna 1949 syntyneet Luokka:Elävät henkilöt
David Frankfurter

David Frankfurter (9. heinäkuuta 1909 Daruvar, Itävalta-Unkari [nykyään Kroatiaa] – 19. heinäkuuta 1982 Tel Aviv, Israel) on tullut tunnetuksi kansallissosialistisen puolueen Sveitsin osaston johtajan Wilhelm Gustloffin murhasta. == Elämäkerta == David Frankfurter, ylirabbiini tohtori Mosche (Moritz) Frankfurterin poika, opiskeli vuodesta 1929 lääketiedettä Wienin, Leipzigin, Frankfurt am Mainin yliopistoissa. Vuonna 1933 hänet karkotettiin Saksasta, minkä jälkeen hän jatkoi opintoja Bernin yliopistossa. 4. helmikuuta 1936 hän murhasi neljällä pistoolinlaukauksella kansallissosialistisen puolueen Sveitsin osaston johtajan Wilhelm Gustloffin. Teon motiivit olivat poliittiset ja etniset; kansallissosialistien ja Gustloffin karkea antisemitismi (hän oli julkaissut Siionin viisaiden pöytäkirjat Sveitsissä) saivat Frankfurterin ryhtymään tekoonsa. Tekonsa jälkeen Frankfurter meni itse poliisiasemalle ja tunnusti tekonsa sanoen: ”Ammuin, koska olen juutalainen.” Kansallissosialistit kohottivat surmansa saaneen Gustloffin propagandassaan ”veritodistajaksi” ja nimesivät hänen mukaansa KdF-laivaston lippulaiva Wilhelm Gustloffin. Saksalaisten miehitettyä Jugoslavian he vangitsivat Frankfurterin isän Moritz Frankfurterin ja kiduttivat tämän 6. huhtikuuta 1941 kuoliaaksi. Sveitsin viranomaiset sen sijaan kielsivät kansallissosialistien toiminnan Sveitsissä levottomuuksien pelosta. David Frankfurter tuomittiin 14. joulukuuta 1936 Churissa murhasta verrattain lievään 18 vuoden vankeusrangaistukseen. Oikeudenkäynti herätti suurta kansainvälistä huomiota. Yhdeksän vuoden rangaistuksen jälkeen Frankfurter armahdettiin 1. kesäkuuta 1945 – Saksan antautumisesta oli alle kuukausi – ja karkotettiin Sveitsistä. Frankfurter muutti tuolloiselle brittien mandaattialueelle Palestiinaan, Tel Aviviin. Itsenäistyneessä Israelissa Frankfurterista tuli puolustusministeriön virkamies. Israelissa asuessaan Frankfurter julkaisi kaksi kirjaa, saksankielisen Rache (”Kosto”) ja englanninkielisen I killed a Nazi Gauleiter (”Tapoin natsien Gauleiterin”), jossa hän kerskaili murhateollaan. Vuonna 1969 Graubündenin kantonin suuri neuvosto peruutti Frankfurterille langetetun maahantulokiellon. Luokka:Kroatialaiset henkilöt Luokka:Vuonna 1909 syntyneet Luokka:Vuonna 1982 kuolleet Luokka:Murhaajat
Petri Nevalainen

Petri Nevalainen () oli tietokirjailija ja toimittaja. Nevalainen toimi Valittujen Palojen toimitussihteerinä, työskenteli Lontoossa Britannian yleisradioyhtiö BBC World Servicen palveluksessa vuosina 1988–1997 sekä päätoimitti aikakauslehti Kampanjaa. Hän oli myös uusmediayhtiö MatchON.comin projektipäällikkö sekä kirjoitti ja toimitti lukuisia kirjoja. Hän toimi myös vapaana toimittajana ja avusti muun muassa Fine Wine -lehteä, johon hän haastatteli Stingiä tämän omalla viinitilallaan. Suomen televisiossa Nevalainen on juonsi ja toimitti Palaneen Käry -ajankohtaisohjelmaa. Hän opiskeli yliopistossa englantilaista filologiaa ja teki gradunsa Marx- veljeksistä. Nevalainen oli koulutukseltaan filosofian maisteri. Nevalainen oli naimisissa ja hänellä on yksi lapsi. Nevalainen kuoli kotonaan Helsingissä 26. joulukuuta 2021. == Tietokirjat== * * * * * * * * * * * * * * * * ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Vuonna 1962 syntyneet Luokka:Vuonna 2021 kuolleet
John Forsythe

John Forsythe (oik. John Lincoln Freund, 29. tammikuuta 1918 Penn's Grove, New Jersey, Yhdysvallat – 1. huhtikuuta 2010 Santa Ynez, Kalifornia, Yhdysvallat) oli yhdysvaltalainen näyttelijä. Forsythe ryhtyi näyttelijäksi vastoin isänsä tahtoa aloittaen uransa kuunnelmissa ja Broadwaylla ennen kuin Warner Bros. kiinnitti hänet. Toisen maailmansodan aikana Forsythe esiintyi viihdyttäjäjoukoissa. Hän esiintyi urallaan Alfred Hitchcockin elokuvissa Mutta... kuka murhasi Harryn? (1955) ja Topaz (1969). Suurimman menestyksensä hän saavutti kuitenkin televisiossa: Forsythe tunnetaan saippuasarja Dynastian öljypohatta Blake Carringtonina ja Charlien enkeleiden salaperäisen nimikkomiehen äänenä. Forsythe antoi äänensä Charles Townsendille myös Charlien enkelit -aiheisissa elokuvissa Charlien enkelit (2000) ja Charlien enkelit: Kurvit suoriksi (2003). Forsythea hoidettiin vuonna 2006 paksusuolen syövän takia. Hän kuoli keuhkokuumeeseen 92-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Hollywood Walk of Fame Luokka:Vuonna 1918 syntyneet Luokka:Vuonna 2010 kuolleet
Avelina

Avelina on vanha germaaninen naisen nimi, josta muodostui mm. englantilainen Evelyn ja mahdollisesti suomalainen Eveliina. Avelina on väännös ranskalaisesta nimestä Aveline, joka puolestaan on Avila-nimen hellittelymuoto. Avila on ilmeisesti keskiajalla johdettu sanasta Avis, joka tarkoittaa lintua latinaksi. Väestörekisterikeskuksen internetsivujen mukaan Suomessa on 6 naista saanut nimekseen Avelina. Luokka:Etunimet
Bianchina

Bianchina on italialaisen Autobianchin valmistama automerkki, joka pohjautuu Fiat 500 -henkilöautoon. Arvioiden mukaan Bianchinoja valmistettiin vuosien 1957-1970 välisenä aikana noin 275 000 kappaletta. Elokuvaohjaaja George Lucasilla oli nuoruudessaan isänsä ostama Bianchina.Me and My Motors: George Lucas Times Online 2004 == Lähteet == ==Aiheesta muualla== *Bianchina Club Luokka:Italialaiset automerkit
Saint-Simon

Nimi Saint-Simon viittaa eri ihmisiin: *Claude de Rouvroy, Saint-Simonin herttua (1607-1693), Ludvig XIII:n hoviherra ja suosikki *Louis de Rouvroy, Saint-Simonin herttua (1675-1755), Ranskalainen sotilas, diplomaatti ja muistelmien kirjoittaja *Henri de Saint-Simon (1760-1825), ranskalainen sosialismin teoreetikko
Metal Gear Acid

Metal Gear Acid (myös Metal Gear Ac!d) on Shinta Nojirin ohjaama ja Konamin julkaisema vuoropohjainen hiiviskelypeli, joka on julkaistu vuonna PlayStation Portablelle. Pelin tarina ei virallisesti kuulu Metal Gear -sarjan juonijatkumoon. Pelille on ilmestynyt myös jatko-osa, Metal Gear Acid 2. ==Juoni== Vuonna 2016 terroristit kaappaavat lentokoneen, joka kuljettaa seuraavaksi Yhdysvaltain presidentiksi povattua senaattori Viggo Hachia. Terroristit vaativat Yhdysvaltain hallitukselta jotakin, joka kulkee nimellä "Pythagoras". Yhdysvaltain hallitus saa nopeasti selville, että "Pythagoras" on Afrikassa sijaitsevan Molonin tasavallan salainen sotilasprojekti, jonka takana on Lobito-suuryhtiö. Terroristit uhkaavat surmata Hachin, elleivät he saa Pythagorasta muutaman vuorokauden sisällä. Molonin hallitus kieltäytyy tekemästä yhteistyötä Yhdysvaltojen kanssa, joten amerikkalaiset lähettävät erikoisjoukkoja hakemaan Pythagoraan. Molonilaiset kuitenkin surmaavat pian joukon jäsenet, joten Yhdysvaltain hallitus joutuu värväämään eläkkeelle siirtyneen palkkasoturin Solid Snaken tunkeutumaan Lobiton laboratorioon Molonissa, pelastamaan senaattorin ja ottamaan selvää Pythagoraan todellisesta luonteesta. ==Lähteet== ==Aiheesta muualla== * *Virallinen kotisivusto Luokka:Metal Gear -pelit Luokka:Vuoden 2004 videopelit Luokka:PlayStation Portable -pelit
Walsenburg

Walsenburg on kaupunki Coloradossa, Yhdysvalloissa. Se on Huerfanon piirikunnan hallinnollinen keskus. Kaupungin väkiluku on 4 182 (). Walsenburgin pinta-ala on United States Census Bureaun mukaan 6,0 km², josta kaikki on maata. Vuoden 2000 väestönlaskennan aikaan kaupungissa oli 4 182 asukasta, 1 497 taloutta ja 881 perhettä. Väentiheys on 693,0 ihmistä neliökilometriä kohden. == Lähteet == == Aiheesta muualla == Luokka:Coloradon kaupungit
Deathmatch

Deathmatch (DM; player versus all, PvA; free-for-all, FFA, suom. joskus tappomatsi) on pelimuoto, joka on yleinen eritoten ensimmäisen persoonan ammuntapelien moninpeleissä. Pelimuodossa kaikki toiset pelaajat ovat vihollisia ja tavoite on tappaa mahdollisimman monta muuta pelaajaa ennen tietyn rajan täyttymistä. Jossain muodoissa pelaajilla on useampi elämä ja hän kuoltuaan ilmestyy jonnekin uudelleen (). Erän loppumisen rajana on voi olla yhden pelaajan saavuttama tietty ennalta määrätty määrä tappoja (frag limit), tai ajan loppuminen. Erän loputtua voittaja on pelaaja, joka on saavuttanut eniten tappoja. Kartalta voi tyypillisesti löytää parannuksia, panssaria, uusia aseita tai ammuksia (yleisnimityksenä power-ups). Tärkeä mitta pelaajan suoriutumiselle on tappojen ja kuolemien suhde (kill-ratio, K/D). Variantteja ovat team deathmatch, jossa pelaajat on jaettu tyypillisesti kahteen joukkueeseen, jotka pelaavat toisiaan vastaan. Toinen yleinen variantti on last man standing (LMS). Pelaajilla on tarjoitettu määrä elämiä ja tavoitteena on selvitä hengissä viimeiseksi ja tappaa muut pelaajat. Uudempi variantti on battle royale, joka yhdistelee elementtejä selviytymispeleistä. Battle royale on last man standing yhdellä elämällä, mutta ympäristö on tyypillisesti laajempi ja realistisempi kuin räiskintäpelien sokkelot. == Katso myös == * Lipunryöstö Luokka:Videopelikäsitteet Luokka:Englanninkieliset sanat ja sanonnat
Glenwood Springs

Glenwood Springs on kaupunki Coloradossa, Yhdysvalloissa. Se on Garfieldin piirikunnan hallinnollinen keskus. Kaupungin väkiluku on 7 736 (). United States Census Bureaun mukaan Glenwood Springsin pinta-ala on 12,5 km², josta 0,21 % on vettä. Colorado Mountain College sijaitsee osin Glenwood Springsissä. Glenwood Springsissä oli vuoden 2000 väestönlaskennan aikaan 7 736 asukasta, 3 216 taloutta ja 1 926 perhettä. Väentiheys on 622,3 ihmistä neliökilometriä kohden. == Tunnettuja asukkaita == * Scott McInnis - kongressimies * Sarah Schleper - alppihiihtäjä * John David Vanderhoof - Coloradon entinen kuvernööri == Lähteet == == Aiheesta muualla == * Viralliset sivut Luokka:Coloradon kaupungit
Salida (Colorado)

Salida on Chaffeen piirikunnan hallinnollinen keskus Yhdysvaltain Coloradossa. Sen väkiluku on 5 504 (). Yhdysvaltain väestönlaskentaviraston mukaan Salidan pinta-ala on 5,7 km². Arkansasjoki virtaa kaupungin halki. Vuoden 2000 väestönlaskennan aikaan kaupungissa oli 5 504 asukasta, 2 504 taloutta ja 1 449 perhettä. Väestötiheys oli tuolloin 957,3 as/km². == Lähteet == == Aiheesta muualla == * Viralliset sivut thumb|left|Arkansasjokea Salidan keskustan tuntumassa. Luokka:Coloradon kaupungit
Salida

Salida voi tarkoittaa ainakin seuraavia paikkoja: * Salida (Colorado), kaupunki Coloradossa * Salida (Kalifornia), kaupunki Kaliforniassa
Huánuco

Huánuco on kaupunki Perun Andeilla. Se on samannimisen Huánucon alueen pääkaupunki. Kaupungin asukasluku on noin 170 000\. Se sijaitsee 1890 metrin korkeudessa. Kaupunki perustettiin 15. elokuuta 1539. ==Nähtävyyksiä== Kaupungin lähellä on arkeologinen kohde Kotoshin temppeli. Tingo Marían kaupunki Huánucon lähellä on suosittu turistikohde. ==Liikenneyhteyksiä== Huánuco sijaitsee Limasta noin 10 tunnin maantiematkan päässä. Huanucossa on myös lentokenttä, (Aeropuerto Alf. FAP David Figueroa F.) jonne LC Busre lentää säännöllisesti Limasta. Luokka: Perun kaupungit
Radio Keski-Savo

Radio Keski-Savo oli Pieksämäellä toiminut paikallisradio, joka tavoitti päivittäin 9 000, ja viikoittain 33 000 kuuntelijaa. Kanava toimi taajuudella 102,2 MHz. Radion toiminnasta vastasi Grammari-Ari Oy. Radio Keski-Savon toimilupa oli voimassa vuoden 2006 loppuun. Radioasema lopetti kuitenkin lähetyksensä jo 27.8.2006 kello 20.07. Radio Keski-Savo haki toimilupaa keväällä 2006 vuosiksi 2007–2011, mutta peruutti hakemuksensa ennen toimilupien myöntämistä toukokuun 2006 lopussa. Radio Keski-Savo oli alkuperäiseltä nimeltään Radio Pieksämäki. Sen toiminta alkoi 1. joulukuuta 1985. ==Lähteet== Luokka:Suomalaiset radioasemat Luokka:Pieksämäki Luokka:Vuonna 1985 perustetut radioasemat Luokka:Vuonna 2006 lakkautetut radioasemat